DISPUTATIO  MEDICA 


ur 


INAUGURALIS 


DE 


CHOREA. 


AUCTORE  RICHARDO  MOULSON. 


ISententije,  quas  de  Choreae  curatione  medi¬ 
cis  amplecti  placuit,  adeo  inter  se  diversae,  con¬ 
siderare  nos  impulerunt,  quare  haec  res  hodier¬ 
nis  temporibus  ita  se  habeat  ;  eoque  potius, 
quod  plures  et  luculenti  hujus  mali  commenta¬ 
rii  extent.  Harumque  certe  ratio  reddi  non 
potest,  nisi  quod  homines,  variis  temporibus  di¬ 
versissimas  morbis  causas  assignarint:  propria 
enim  cuique  de  his  notio  sustentanda  est,  colore 

quam  laetissimo,  si  diis  placet,  (re  ipsa  mero  et 
vilissimo  fuco)  decorare  et  illustrare  gestit : 
exque  toto  oblitus  scopum  laboris  sui,  hoc  est, 
verumne  sit  quod  affirmat,  non  solum  ipse  in 
errorem  delabitur,  sed  et  alios,  si  forte  fortuna 
locum  ampliorem  is  obtinuerit,  auctoritate  sua 
in  eandem  et  fallacem  semitam  illiciet.  Recen- 
tioribus  tamen  bene  cessit,  ut  amor  hic  nos  in¬ 
vadens  omnia  perquirendi,  cujus  libet  dicto  ac¬ 
quiescere,  antequam  et  rite  scrutati  simus,  et 
clare  probaverimus,  id  ipsum  esse  verum,  Ana - 
tomia  nisum,  exque  severa  humani  corporis  Phy¬ 
siologia  deductum,  non  siverit. 

Nullus  morbus  sibi  medici  attentionem  po- 
tiore,  quam  hic,  jure  vendicabit.  Si  reputemus, 
quam  nulla  corporis  pars  mutationem  subire 
potest,  sive  in  fabrica,  sive  munere  suo,  quin 
statim  illius  functionum  mutatio  subsequatur ; 
non  illico  videmus  ut  necesse  sit  effecta  pessi¬ 
ma  nimiam  virium  nervorum  actionem  comi¬ 
tantia,  praecavere:  quibus  intelligendum  volo, 
contractionem  musculorum  nimis  diu  produc- 

tam,  partem  sic  praeter  naturam  exercitatam, 
cum  fabrica  et  functionibus  suis  serius  ocius  in 
morbum  conversuram,  nisi  quodammodo  inhi¬ 
beatur.  Necesse  est  enim  talem  irritationem 
diutius  adhibitam,  reliquum  corpus  sine  reme¬ 
dio  corrumpere.  Atque  haec  certiores  didicimus, 
cum  non  sine  dolore  spectaverimus  conatus  ad 
hunc  morbum  devincendum,  vel  strenuissimos 
omnino  deficere. 


Omnes,  quae  vivo  homine  fiunt  mutationes, 
ad  mutationem  postremo  referantur  in  modo 
agendi  quarundam  ejus  partium.  Sensus  mu¬ 
tationes  in  morbis  adeo  quotidianae,  quales  do¬ 
lor,  torpor,  sensus  perturbatus,  in  plerisque  ex¬ 
emplis  ad  mutationem  actionis  quandam,  sive 
partis  ipsius,  sive  alius  et  per  nervos  consentien¬ 
tis,  facile  investigari  potest. 

In  morbis  curandis,  causae  diligentissime  ex¬ 
quirendae  sunt,  omnique  ante  concepta  ratione 
omissa,  ad  signa,  qualiter  oculis  pateant,  ani¬ 
madvertendum  est ;  nullus  enim  morbus  leges 


4 


DE  CHOREA. 


certas  accipere  potest.  Qui  valetudinaria  pu¬ 
blica  nutrierunt,  quibusque  pauperculos  utique 
extra  sedes  aegrotantes  invisere  contigerit,  probe 
sciunt,  ad  quain  diversa  auxilia,  diversis  homi¬ 
nibus  licet  eodem  morbo,  et  hoc  ex  eadem  cau¬ 
sa  excitante,  sicut  contagio,  &c.  jacentibus, 
confugiendum  est.  Vasorum  compagines,  sive 
arteriae,  sive  venae,  sive  vasa  lymphatica  fuerint, 
ut  praecipuus  agitator  (quod  recte  notavit  Doc- 
tor  Clutterbuck  *)  in  omnibus  tam  naturali¬ 
bus,  quam  morbosis  humani  corporis  mutatio¬ 
nibus.  Jacturam  simul  et  incrementum  corpo¬ 
ris,  animi  quidem  vires  molitur.  Actionibus 
ejus,  si  integrae,  et  vita  et  sanitas  nascuntur ; 
sin  abnormes,  morbum  et  necem  plerisque  ex¬ 
emplis  inferunt.  Pauci  quidem  existunt  mor¬ 
bi,  ad  compaginem  vasculorum  quasi  sedem  et 
originem  qui  non  referri  possunt.  Affectuum 
spasmodicorum ,  distentionum,  dolorum  quo¬ 
que  Nosologis  inter  primarios  relatorum,  pleri- 
que  nihil  aliud  profecto  sunt,  nisi  remotiora  et 

fere  secunda  ex  turbata  vasorum  actione  effec¬ 
ta,  in  cerebro  nimirum  aliisve  generis  nervosi 
partibus.  Yix  animalis  partem  invenies,  quae 
ipsa  nihil  agens,  actus  extraneorum  tantum  pa¬ 
titur.  Nervi,  cum  tunicis  suis,  vasculis  instru¬ 
untur,  quae  ideoque  vi  musculosa  gaudere  ne- 
cesse  est.  Eaque  vis,  si  quando  se  exerit,  con¬ 
similem  in  conditione  nervorum  mutationem 
efficere,  indeque  sensum  eorum  plus  minus  per¬ 
turbare  debebit. 

Lieutaudius  #  imaginari  nihil  veritus  est, 
distentionibus  iis  atque  convulsionibus,  quibus 
Lingua  sensus  et  facultates  integra  perstant, 
medullam  spinae  laesam  fuisse  :  atque  contendit, 
humorem  aquosum  inter  ejusdem  tegumenta 
ferme  sectione  inventum  esse. 

Causis  morbi  ipsius  accuratius  perpensis,  qua¬ 
les  nimirum  earum  effecta  indicant :  et  praesi¬ 
dia  indicare  minore  negotio,  et  spem  melioris 
exitus  fovere  potuerimus.  Etenim  “  consue- 

*  Precis  de  la  Medecine  Pratique,  Livre  i.  p.  215.  a  Paris  1761. 

“  tudine  oculorum,”  (verba  Ciceronis  *  sunt) 
“  assuescunt  animi,  neque  admirantur,  neque 
cc  requirunt  rationes  earum  rerum,  quas  semper 
u  vident/’ 

Ubi  in  mortem  desiit,  corporis  extispicium,  ni 
fallor,  sedem  mali  luculenter  ostendit :  sed  va¬ 
rii  auctores,  qui  id  tractaverunt,  diversissime 
conclusisse  a  rebus  utique  visis  apparerent. 
Casus  fere  infiniti  chirurgo  sese  offerentes,  qui¬ 
bus,  cerebro  compresso,  distentiones  teterrimse 
cientur,  indicant,  crediderim  eosdem  effectus 
accedere  ex  causis  ejusdem  quidem  generis,  at 
vehementia  admodum  variantibus. 

Inter  causarum  hujus  morbi  contemplatio¬ 
nem,  exituumque  ejus  corpore  inciso  visorum 
considerationem,  sententiam  meam  plane  atque 
dilucide  illustrare  me  posse  spero. 

•  De  Natura  Deorum,  lib.  ii.  cap.  38. 

DEFINITIO. 

Chorea  morbus  ex  genere  distentionum  aut 
convulsionum  est,  quo  musculi  artuum  aliorum¬ 
que  membrorum  motus  varios  animi  injussu  sub¬ 
eunt,  motusque  illos  arbitrio  effectos  modo  val¬ 
de  inordinato  peragunt. 

Hunc  affectum  esse  'paralyticum  crediderunt 
illustrissimus  Meadius  et  Pitcajrmus  :  Syden- 
hamo  vero  distentio  quaedam  visus  est :  Cul- 
lenus  choream  nominavit,  atque  tam  ob  aeta¬ 
tem,  cui  fere  accedit,  quam  ob  motus,  quos  ex¬ 
hibet,  inordinatos,  in  Classe  Neuroses ,  Ordine 

/  , 

autem  Spasmi  collocavit,  et  hisce  verbis  malum 
propositum  definivit :  “  Impuberes  utriusque 
<c  sexus,  ut  plurimum  intra  decimum  et  deci» 
£C  mum  quartum  aetatis  annum  adorientes  mo- 
£C  tus  convulsivi  ex  parte  voluntarii,  plerum- 
<c  que  alterius  lateris,  in  brachiorum  et  ma- 

ic  nuum  motu,  histrionum  gesticulationes  re- 
“  ferentes  ;  in  gressu,  pedem  alterum  saepius 
“  trahentes  quam  attollentes 


HISTORIA  MORBI. 

Sub  eo  nomine,  “  chorea,”  non  eam  speciem 
distentionum  nervorum,  quae  a  Gregoiiio  Hor- 
stio  f  et  Junckero  t  memoratur,  complector  ; 
nec  eam,  quae  in  quibusdam  Scotiae  ||  regionibus 
peculiaris  esse  dicitur,  et  cui  exemplum  Wat- 
sii  §  aliquam  similitudinem  habere  videtur,  et 
etiam  similibus  casibus  Platnerus  nomen 
Tarantismi  dedit ;  neque  etiam  cum  ea,  quam 
Meadius  **  denominatione  Demoniacks  An- 
glice  notavit ;  sed  ei  morbo  tantum,  qui  sub  no¬ 
mine  choreae  tt  intelligitur. 

*  Vide  Cullen.  Synops.  Nosolog.  Methodicae,  Gen.  49. 

f  Greg.  Horst.  Opera  Med. 

|  Juncker.  Conspect.  Patholog. 

||  Edinburgh  Med.  and  Surg.  Journal,  vol.  iii.  p.  434.  et  seq. 

§  Medico- Chirurgical  Transactions,  vol,  v.  p.  1. 

Platner,  Art.  Med.  f  644. 

**  Medical  Works,  4to,  p.  617.  625. 

ff  Culleis  First  Lines,  f  1347-54. 

Operas  pretium  vix  esset  historiam  choreas 
absolutam  enarrare*  cum  a  plerisque  hanc  rem 
tractantibus,  ordine  proposita  fuerit.  Syden- 
hamus,  primus  omnium,  ut  videtur,  tota  illa 
mala,  quas  nunc  vocabulo  chorea  continentur, 
simul  descripsit.  Jacobus  Hamiltonus  prae¬ 
clarus,  libro  suo  eximio  #,  conspectum  morbi 
tum  latiorem  tum  accuratiorem  revelavit. 

Nullo  discrimine  habito,  chorea  mares  cum 
feminis  pariter  invadit,  eos  f  praesertim,  quibus 
corpus  imbecillius,  quibusque  valetudo  et  ro¬ 
bur  naturale,  sive  situ,  sive  cibis  parum  idoneis, 
fuerint  conquassata.  Inter  octavum  fere  et  de¬ 
cimum  quartum  annum  obvenit ;  aliquando  ta¬ 
men  in  puellis  ad  decimum  sextum,  vel  deci¬ 
mum  octavum  annum  usque  visa  est.  Accessus 
plerumque  lentus  :  praenunciant  vero  solita  pro¬ 
cacitas  atque  lascivia  exuta,  mutabilis  neque 
raro  inexplebilis  cibi  cupiditas  induta  :  non- 

*  Observations  on  the  Utility  and  Administration  of  Purgative  Me- 
dicines,  5th  edit. 

f  “  Ex  aegris  quos  vidi,  tantummodo  quarta  pars  fuere  mares,5'  He- 
berden.  Commentarii,  p.  92, 

B 

nullis  imus  venter  tumet  et  indurescit,  aliis  mol¬ 
lis  flaccet.  Leves  motus,  parum  regulares,  brevi 
notantur,  maxime  per  faciei  musculos,  prae- 
nuncii  vehementiorum  convulsionum,  dehinc 
omnem  amicorum  correpte  attentionem  ven- 
dicancium.  Distentiones  ipsae  admodum  va¬ 
riant.  Musculi  artuum  et  faciei,  maxillae  in¬ 
ferioris,  capitis,  trunci  demum  corporis,  aliter 
aliis  temporibus  afficiuntur.  Hoc  in  statu  aeger 
parum  firme  ingreditur ;  incessus  saltationi  vel 
subsultui  cuidam  propior:  modo  non  ingredi, 
paralyticus  quasi,  neque^  motus  solitos  atque 
necessarios  per  brachia  correpta  efficere  potest. 
Postremo,  cum  ipse  quiescere  volet,  musculi 
injussu  animi  assidue  artus,  vultus  et  truncum 
motant,  distorquent.  Si  cui  vero  motui  volun¬ 
tas  adhibeatur,  aegre,  inordinate,  neque  ante 
varios  et  inutiles  conatus,  tandem  efficitur.  “  Si 
“  vas  aliquod  potu  repletum  in  manus  porriga- 
“  tur,  antequam  illud  ad  os  possit  adducere, 
“  mille  gesticulationes,  circulatorum  instar,  ex- 
u  hibebit ;  cum  enim  poculum  recta  linea  ori 
cc  admovere  nequeat,  deducta  a  spasmo  manu, 

“  huc  illuc  aliquamdiu  versat,  donec  tandem 
ce  forte  fortuna  illud  labris  propius  apponens, 
“  liquorem  derepente  in  os  injicit,  atque  avide 
cc  haurit,  tanquam  misellus  id  tantum  ageret, 
“  ut  dedita  opera,  spectantibus  risum  move- 
cc  ret  Vs  Jactationes  hae  convulsivae  plus  mi¬ 
nus  vehementes  perseverant,  nisi  inter  somnum, 
quo  plerumque  omnino  quiescunt :  aliquando 
tamen  perstant,  morboque  valde  ingravescente, 
assidui  motus  somnos  maxime  perturbant  et  di¬ 
rumpunt.  Procedente  morbo,  loquela  impedi¬ 
tur,  neque  raro  erepta  est.  Cibus  quoque  sub¬ 
inde  devoratur  aegerrime.  Oculi  non  amplius 
nitere  ;  animum  ipsum  amplius  exhibere.  Pal¬ 
lor,  languor,  inanitatis  nescio  quid  vultum  oc¬ 
cupat  ;  quae  res  aegrum  quasi  fatuum  repraesen¬ 
tat;  immo  dubium  non  est,  quin  morbo  diu¬ 
tius  consistente,  fatuitas  quodammodo  faculta¬ 
tes  obscuraverit.  Febris  nequaquam  ex  ne  ces¬ 
se  chorea  sociatur,  sed  cum  jam  morbus  ali¬ 
quamdiu  substiterit,  marcor  et  mollities  car¬ 
nium  subsequitur,  irritatione  nimirum,  appeti- 

*  Vicle  Sydenham.  Schedula  Monitoria  de  novae  febris  ingressu. 

tus  cibi  jactura,  concoctione  ejusdem  deprava¬ 
ta,  choream  omnem  productiorem  comitanti¬ 
bus  effecta.  Morbus  rarissime  periculosus  est. 
Nam,  ut  Bichat  notat,  “  Les  spasmes,  les  con- 
4e  vulsions  qui  naissent  d’une  energie  contre 
cc  nature  dans  Faction  cerebrale,  et  qui  portent 
cc  d’une  maniere  si  visible  leur  influence  sur  les 
“  fonctions  externes,  modifient  tres-foiblement, 
<c  et  souvent  pas  du  tout,  les  exhalations,  les 
cc  secretions,  la  circulation,  la  nutrition  despar- 
cc  ties  ou  iis  se  developpent.  Dans  ces  divers 
“  phenomenes  maladifs,  c’est  une  chose  bien 
cc  digne  de  remarque,  que  le  calme  ou  se  trouve 
€C  la  vie  organique,  compare  au  trouble,  au  bou- 
cc  leversement  qui  agitent  la  vie  animale  dans 
tc  le  membre,  ou  dans  la  partie  affectee  V’ 


*  Recherches  Physiologiques  sur  la  Vie  et  la  Mort,  troisieme  edition, 

p.  528. 

DIAGNOSIS. 

Verba  etiam  de  hac  multa  facere  parum  con¬ 
ferret,  cum  modum,  quo  hic  pro  alio  morbo  per¬ 
cipi  potuerit,  me  non  perspicere  confitear.  In¬ 
dicia  epilepsiam  demonstrantia,  et  in  primis, 
sentiendi  facultas  deleta,  chorea  prorsus  ab¬ 
sunt.  Neque  hercule  vel  tyro  hunc  affectum 
cum  tetano,  tendinumve  subsultu  confunderet. 
Morbi  accessus,  progressus,  aegri  ipsius  aetas, 
variaeque  res  illum  comitantes,  satis  superque 
mali  genus  indicabunt,  et  hoc  quidem  extra 
aleam  ne  casu  quodam  alius  videatur. 


PROGNOSIS. 

Fabrica  corporis  nullo  in  loco  per  actionem 
antecedentem  et  diutinam  destructa  vel  muta- 

ta,  praesagium  bonum  exhibet.  Si  cibi  deside¬ 
rium  naturale  sit,  si  oculus  splendorem,  intel¬ 
lectusque  indicia  recipiat,  si  vultus  hilarescit,  si 
puer  musculorum  qui  arbitrio  animi  parent, 
motus  temperare  valeat,  si  stercora  coloris  soli¬ 
ti  naturae  convenienter  descendant,  si  carnes  et 
robora  renovantur,  alia  post  alia ;  tum  demum 
aegrum  salvum  fore  sperandum.  His  autem 
contraria,  morbusque  epilepsia  mutatus,  pessi¬ 
ma  denuntiant. 


CAUSA  CONTINENS. 

Spasmi  causam  continentem,  vel  proximam 
hoc  esse  intelligo  :  nervum  scilicet  vel  nervos 
musculos  spasmo  vel  inordinate  contractos  ad¬ 
euntes,  ab  offensa  aliqua  irritari,  ideoque  vim 
suam  (quicquid  demum  id  sit)  inaequaliter  im¬ 
pertire.  Nervum  irritare,  exempli  gratia,  cui¬ 
vis  musculo  impensum,  contractionem  insoli¬ 
tam  eodem  in  musculo  continuo  exhibet.  Cau- 

sa,  quae  nervum  irritat,  excitans  est  $  nervus  au¬ 
tem  irritatus,  causa  est  continens,  cujus  contrac¬ 
tio  musculosa  effectus  est :  hoc  est,  haec  causa 
proxima  vocatur,  quia  proxima  mutationis  ef¬ 
fectae  locatur.  Causa  remota,  ait  Zimmerman- 
nus,  ea  est,  quae  ut  existere  possit  aliquid,  effi¬ 
cit  :  causa  autem  proxima,  quod  rem  constituit, 
sublata  tollit,  mutata  mutat. 

Posceret  aliquis,  unde  musculorum  contrac¬ 
tio  pendeat  ?  a  viribus  nervorum  eos  adeun¬ 
tium,  respondendum  erit :  Quapropter,  si  mus¬ 
culorum  contractio  praeter  naturam  intendatur, 
vires,  quibus  eorum  actio  pendet,  aeque  intendi 
necesse  est :  atqui  functiones  vivi  hominis,  ut 
recte  expleantur,  aequilibrium  compaginem  vas¬ 
culorum  inter  et  nervorum  sustineri  oportebit ; 
unde  facile  patebit,  quantas  causas  actionum 
abnormum  harum  utralibet  praepollens  genitura 
sit. 

CAUSiE  EXCITANTES. 

v  .  ,  .  * 

Atque  hic  mihi  ignoscendam  volo,  si  verba 
celeberrimi  olim  Professoris  inter  Germanos 
iterarem  :  cc  Un  medecin  qui  ne  connoit  pas 
<c  les  causes  des  maladies,  ou  qui  ne  peut  au 
cc  moins  determiner  avec  la  plus  grande  pro- 
babilite  les  causes  possibles  dans  le  cas  ac- 
u  tuel,  n’est  pas  capable  non  plus  de  guerir  la 
“  maladie,  parce  qu’ii  ne  peut  en  attaquer  les 
“  causes  V*  Quantum  opus  sit  morborum  cau¬ 
sas  explorare  novit  quisque  medicus,  attamen 
easdem  nimium  neglectas  et  ipse  viderim.  Cau¬ 
sas  sive  simplices,  sive  multiplices,  morbum 
sub  lite  producere  valentes,  simulatque  cogno¬ 
vimus,  causas  ipsas  quod  ad  vires  suas  contem¬ 
plamur:  atque  sic  ratione  instituta  de  eorum 
antea  effectis,  et  post  efficiendis,  simul  judica- 

*  Zimmermann,  Traite  de  1’Experience,  &c.  Traduit  de  1’Allemand, 
par  M.  le  Febvre  de  V.D.M.  a  Montpellier,  1797. 

mus.  Cum  omnibus  numerosis  morbus  effectis 
quas  ab  his  causis  oriri  posse  videmus,  congruet, 
tum  demum  morbum  comprehendere  dicamur. 

Causae  quam  plurimae  choreae  tributae  sunt. 
Auctores  eam  ad  cutem  deflorescentem,  rheu¬ 
matismum,  febres  acutas,  morbos  ventriculi, 
hydrargyri  usum  incommodum,  terrorem,  affec¬ 
tusque  alios  animi  fortiores  retulerunt,  &c. 
Causae  vero  frequentiores  sunt  lumbrici,  sterco¬ 
ra  multa  in  alvo  contracta,  et  dentitio. 

Distentionibus  laborantium  corpora  osten¬ 
dunt  venulas  apud  originem  (sive  qua  ex  cere¬ 
bro,  sive  ex  medulla  spinae,  nascatur)  istius  ner¬ 
vi  musculos  agitatos  suppeditantis,  turgescere, 
nervumque  urgere :  nervos  autem  musculorum 
nil  tale  patientium,  et  pressu  intactos,  prorsus- 
que  naturales.  Quod  si  hujusmodi  discrepan¬ 
tia  vasculorum  per  tunicam  internam  nervo¬ 
rum  musculos  convulsos  subeuntium  perpetua 
sit,  aliquid  inde  veri  elici  posse  speraverim. 

Q 

Experimentis  constat,  venas  in  cerebro  vel 
medulla  spinae  turgentes  motus  spasticos  fere 
excitare  *.  Neque  hic  quid  conferret  omnes 
distentionum  recensere  causas,  quales  scilicet 
auctores  memoriae  prodiderunt,  de  cerebro  t  vi 
compresso,  de  latice  in  ventriculos  profuso,  de 
sanguine  mero  in  cerebro  nimis  largiter  impac¬ 
to,  &c.  Denique,  ut  mihi  videtur,  quicquid 
nervorum  musculos  qui  menti  serviunt  ingre- 
dientium  irritationes  excitare  et  excitatas  ser¬ 
vare  potuit,  id  choream  excitare  valebit,  neque 
aliter  vincetur  morbus,  quam  hoc  e  corpore  pe¬ 
nitus  tollendo.  Burserius  descriptionem  lo¬ 
corum  distentionibus  mortuorum  anatomicam 
scripturus,  haec  verba  habet :  Anatome  de- 
<c  texit,  praecipuam  sedem  morbi,  quando  pri- 
“  marius  atque  idiopathicus  est,  cerebrum  esse 
“  et  spinalem  medullam,  sed  frequentius,  et  cer- 
6C  tius,  hanc  postremam  t”  <c  Causae  horum 

*  Vide  Seeds,  Dissertat.  Inaug.  de  Sanguine  Misso.  Edin.  1815. 

f  Assidua  jactatio  brachii  et  cruris  sinistri,  initium  duxit  ex  corpore 
purulento,  in  quod  dextra  pars  cerebri  conversa  erat.  Heberden  Com¬ 
mentarii,  p.  35 2. 

|  Institut.  Medicin.  Fract.  /250.  Lipsire,  1787. 

cc  motuum  inordinatorum  sitse  esse  videntur 
“  nunc  in  nervis  partis  affectae,  nunc  in  cere- 
u  bro,  vel  medulla  spinali  *. 


SECTIO  CADAVERUM. 

“  Si  quis,  ex  an  atome,  ad  quam  partem  de» 
“  scendant  singuli  nervi,  a  medulla  spinali 
6C  prodeuntes,  cognoverit,  affectas  sedes  quam 
“  facillime  inveniet  Cum  scriptorum  ve¬ 
tustiorum  opiniones  descriptiones  quas  edide¬ 
rint  anatomicas  aliquantulum  temperaverint, 
dicta  ipsa  Lieutaudii  subjicere  ausus  sum,  qua1 
infra  subjeci  t. 

*  Heberden.  p.  35 1.  Vide  etiam  Dr  John  Clarke’s  Commentaries 
on  the  Diseases  of  Children,  Part  I.  p.  90.  et  seq.  London,  1815. 

|  Galen.  De  Locis  Affectis,  lib.  iv.  cap.  vii.  Charter,  tom,  vii,  p.  465. 

|  “  Apres  ce  que  nous  avons  expose  sur  les  causes  evidentes  des  con~ 
“  vulsions,  on  juge  bien  que  nous  aurions  trop  a  faire,  si  nous  voulions 
“  rapporter  tout  ce  qu’on  a  observe  dans  les  cadavres,  qui  peut  y  etre  re- 
“  latif.  Nous  ne  ferons  donc  mention  que  de  ce  qu’on  a  decouvert  de 
“  plus  particulier  au  cerveau  et  a  la  moelle  de  Vepine  :  on  a  vu  dans  le 
“  premier  tous  les  vaisseaux  engorges,  mais  rarement  des  extravasations 
“  de  sang  :  onya  observe  tres-commun&ment  des  inondations,  sur-tout 

Burserius,  postquam  partium  conspectum 
distentionibus  mortuorum  descripserit,  hoc  mo¬ 
do  continuat :  “  Vasa  item  piae  matris  supra 
u  lobum  posteriorem  utrumque,  sed  magis  si- 
“  nistrum,  infarcta  sanguine  in  cadavere  tetano 
ec  perempti  ita  erant,  ut  purpurasceret.  Sub  ea- 
ce  dem  tenui  meninge  stagnabat  humor  lentus, 
albidus,  ad  utrosque  lobos  late  effusus.  In 
occipite  vero  ad  cerebelli  basin  seri  rubelli 
tc  cochleare  deprehensum  est,  referente  Hae- 
66  nio.”  Et  Burserius  sic  notat,  “  Sed  in  his 
postremis  observationibus  nulla  fit  de  spinali 
medulla  commemoratio.  Si  ea  fuisset  inspec- 
“  ta,  aliquid  fortasse,  quod  superiores  confir- 
4C  maret,  exhibuisset  Morgagnus  exem- 

“  a  la  base  du  erane,  aux  environs  de  la  moelle  allongee,  et  dans  le  qua- 
“  trieme  ventricule.  On  a  apper^u  quelquefois  des  tumeurs  qui  avoient 
differens  sieges ;  On  a  fcrouve  assez  rarement  de  la  secheresse  dans  le 
“  cerveau  et  ses  enveloppes ;  mais  rien  n’a  ete  plus  commun  que  la  sup- 
i(  puration  ou  la  pourriture.  On  croit  avoir  remarque  que  la  moelle  de 
“  1’epine  etoit  le  siege  des  convulsions  qui  laissoient  la  liberte  des  sens 
“  et  celle  de  la  parole  :  on  y  a  decouvert  tous  les  desordres  dont  nous 
“  venoris  de  parier ;  mais  les  inondations  entre  ses  deux  enveloppes,  sont 
“  les  plus  ordinaires :  on  a  enfin  trouve  les  vertebres  cariees.” — Lieutaud. 
Precis  de  la  Medecine  Pratique,  8vo,  2de  edition,  a  Paris  1761,  Livre  i» 
p.  215. 

*  Institut.  Medicin.  Pract.  /  2 56. 

pium  narravit,  quod  ejus  ipsissimis  verbis  usus 
citavi. 

*  “  Juvenem  aetate  unius  et  viginti  annorum,  arte  lanarium,  febris  cor- 
“  ripuerat,  cui  delirium  accessit,  ut  vincire  necesse  fuerit.  Remisso  de- 
“  lirio,  in  nosocomium  hoc  tulerunt,  ubi  statim  sunt  artuum  superiorum 
“  convulsivi  motus,  tendinumque  in  carpis  subsultus  animadversi :  in  san- 
“  guine  autem  misso  nulla  quidem  crusta,  sed  ipsius  densa,  compacta- 
“  que  substantia.  Soporosa  gravis  se  adjunxit  affectio ;  ut,  tres  novissi- 
“  mos  dies  nihil  locutus,  decesserit.  Cadavere  hoc  cum  usurus  essem  ad 
“  quaedam  non  intra  cranium  dumtaxat,  sed  et  intra  superiorem  spinae 
“  partem  discipulis  ostendenda,  thorace  primum  aperto,  nullaque  in  eo 
“  re  adnotatione  digna,  praeter  unum  praedurum  pulmonum  lobum,  ani- 
“  madversa,  hi  que,  aliisque  visceribus  et  partibus,  quae  amovenda  erant, 
“  amotis,  dum  quinta  thoracis  vertebra  a  sexta  disjungeretur,  multa  aqua 
“  ex  spinae  tubo  defluxit.  Nonnulla  quoque  de  cranio  exiit,  cum  mox 
“  circumsecaretur.  Cujus  fornice,  subjectaque  huic  crassa  meningae 
«  demptis,  vasa  per  tenuem  reptantia,  ad  posteriorem  partem  sinistri  ce- 
f‘  rebri  hemisphaerii  nigro  sanguine  distenta  conspeximus,  (qualis  mul- 
“  tum,  cum  vasa  colli  secarentur,  defluxerat),  ibique  sub  eadem  tenui 
“  meninge  quibusdam  in  locis  quasi  gelatince  speciem,  non  Sine  aereis 
“  bullulis ;  quanquam  nulla  erat  usquam  graveolentia,  neque  id  anni 
“  tempus,  nimirum  circiter  medium  Martium  A.  mdccxlv.  ut  vix  triduo 
“  a  morte  putrescere  cadaver  deberet.  Dissectum  cerebrum,  quod  erat 
“  praedurum,  puncta  passim  per  medullarem  substantiam  ostendit  san- 
“  guinea,  quae  mox  in  sanguineas  gutta  se  dilatabant,  multi,  fluidique 
“  sanguinis  indicia.  Sed  et  in  lateralibus  ventriculis,  qui  aquae  aliquid 
“  vix  retinebant,  choroides  plexus  ex  rubro  propetnodum  nigricabant.” 
Alveo  spinali  patefacto,  notavit :  “  Denique,  spinali  medulla  a  cranio  ad 
“  quintam  usque  thoracis  vertebram  diligenter  inspecta,  vasa  sanguife- 
“  ra  vidi  quaecunque  per  ejus  tenuem  meningem  discurrunt,  sanguinis 

adeo  plena,  in  facie  praecipue  posteriore,  quasi  ab  injecta  rubicunda 
“  materia  fuissent  praeter  modum  distenta.  Sed  et  sanguifera  vascula  ex 
“  Hs  qxue  spinales  nervos,  praesertim  quosdam,  stipabant,  turgiora  sanguine 
«  animadverti  Quae  dissectione  conspecta  sint,  Morgagnus  iterum 

*  De  Sedibus  et  Causis  Morborum,  Lib.  i.  Epist.  X. 

Hoc  autem  exemplo,  diligentisslmus  hic  na¬ 
turae  scrutator,  quod  causa  fuit,  effectum  credi¬ 
dit  :  Hic  enim  juvenis  febre  correptus  est,  cui 
delirium  accedit.  Hoc  temporis  vasa  sangui- 
fera,  capitis  praesertim,  valide  exigere  contenta 
sua  excitantur,  atque  haec  actio  nimium  pro¬ 
ducta,  ea  ipsa  debilitat,  vimque  contractionis 
aut  imminuit,  aut  ex  toto  corrumpit.  Quo  fac¬ 
to,  sanguinis  plus  haec  accipiunt,  quod  cere¬ 
brum  comprimens,  torporem  memoratum  in¬ 
fert.  Vascira  sanguifera  spinae  medullae  in¬ 
spersa  vix  aliter  afficiuntur,  nisi  quod,  pauxil- 
lulo  vis  nervosa;  adhuc  retento,  per  ipsa  inae¬ 
qualiter  distributo,  hicque  magis  quam  illic  con¬ 
trahi  permittente,  ( 'aneurisma ,  c.  g.),  in  quo  par¬ 
tes  aliae  aliis  turgentiores  fiunt ;  motus  illi  ab¬ 
normes,  seu  convulsivi  effecti  sunt,  ab  aequili- 

recensens,  sic  pergit  :  “  Roseus  autem  ejusdem  glandulas  color  ab  ea- 
“  dem  videtur  fuisse  causa,  a  qua  in  tenui  meninge,  imo  in  proximo  an- 
“  nexoque  plexu  choroide  novissime  sanguis  restitit.  Quae  causa,  an 
“  convulsio  fuit,  quae  tenui  crispata  meninge  sanguifera  vasa  hic  illic 
“  arctaverit,  ut  ibi  sanguinis  cursu  tardato,  proximi  vasorum  rami  dis- 
“  tenderentur?  vides  enim,  idem  accidisse  circa  medullam  spinalem ,  qua, 
“ parte  nervis,  qui  convellebantur ,  brachialibus  certe  prospicit” 

brio  nimirum  inter  nervorum  et  sanguiferorum 
compagines  interrupto. 

Quae  sequuntur  praecipua  morbi  indicia  sunt, 
quantum  notare  potuimus,  in  corpore  puellae 
annum  nonum  decimum  egressae,  atque,  licet 
ratio  purgatoria  summo  opere  adhibita  fuerit, 
chorea  extinctae.  Chartula,  qua  minutiora  in¬ 
cisionem  corporis  spectantia  fideliter  exarave¬ 
ram,  forte  amissa,  jam  dicenda  (quae  quidem 
notitia  digniora)  memoria  sola  mihi  oportebit. 
Caput  parum  affectum  est ;  seri  in  ventriculis 
aliquantillum,  in  cavo  cerebelli  proprio  summa» 
que  spina  :  tunica  ex  dura  matre  derivata  a 
capite  ad  sacrum  usque  rubebat :  vascula  per 

tunicam  a  pia  matre  internam  turgebant,  ma- 

* 

xime  in  cervice  et  cauda  equina :  seri  nonni¬ 
hil  per  tunicam  arachnoideam  vasculaque  ru¬ 
bra  per  filamenta  nervosa,  atque  haec  non  minus 
conspicua  in  cervice  et  cauda  equina.  Hoc 
autem  in  casu  nihil  quod  mortem  explanaret 
praeter  medullae  spinae  conditionem,  aquaraque 
summa  cervice,  inventum  est. 

DE  RATIONE  MEDENDI. 

Cum  reputemus  hujus  morbi  curationem, 
omni  fere  seculo  medicorum  illustriorum  at¬ 
tentionem  sibi  vendicasse,  optimamque  meden¬ 
di  rationem  experimentis  et  usu  potissimum 
niti,  neque  ex  cogitationibus,  inquisitionibus¬ 
que  anatomicis  de  ejus  natura  et  origine  ne¬ 
quaquam  natam  esse,  theoriam  quampiam  utut 
principiis  veris  extructam,  choreae  protinus  cu¬ 
rationem  ad  umbilicum  ducere,  vix  aut  ne  vix 
sperandum  est.  Minime  vero  dubium  est,  quin 
notiones  accuratae  de  malorum  origine  et  na¬ 
tura,  sua  nec  parva  incommoda  semper  medi¬ 
cinae  praestabunt.  Monent,  scilicet,  ne  reme¬ 
dia  modo  supervacua,  haud  raro  noxia  adhibe¬ 
antur  :  atque  sin  alias  et  feliciores  medendi 
rationes  non  suggerant,  harum  utique  quae  ma¬ 
nu  sunt,  usum  docent  circumspectiorem  atque 
commodiorem :  dum  iisdem  carere,  in  dubio  de 

viribus  et  effectis  remediorum  veris,  et  errore 
versari  est  ;  neque  raro,  ut  circumforanei  so¬ 
lent,  omni  discrimine  omisso,  ad  auxilia  con¬ 
traria  et  alienissima  nosmet  perducere. 

Sententiae  multiplices  et  inter  se  diversissi¬ 
mae  auctorum  (ab  experientia  rei  medicinalis 
jure  celebrium)  de  hujus  morbi  curatione,  ty- 
ronum  animum,  si  quid  aliud,  magnopere  per¬ 
plexum  et  confusum  dant.  Quod  enim  Ap¬ 
pendice  subnexui,  aliquis  considerans,  quantum¬ 
que  curatio  utraque  valeat  aestimans,  alterutra 
plus  aegris  profecisset,  magisve  sibi  diligenda  es¬ 
set,  pronunciare  omnino  requiret.  Scripta  auc¬ 
torum  variarum  medendi  rationum  fautorum 
evolvendo,  cuique  laudes  suas,  neque  minimas 
esse  inveniemus.  Requirendum  tamen  puto, 
antequam  cuivis  horum  laudes  tantae  extollun¬ 
tur,  num  aliis  deficientibus,  hac  sola  ratione  va¬ 
letudo  perpetue  restituta  sit:  num  rursus  hac 
nihil  proficiente,  alia  quaevis  aegro  valetudinem 
et  robur  pristinum  conciliaverit  ?  Nemo,  ni  fal¬ 
lor,  de  hoc  morbo  affirmare  sic  auderet :  u  Hoc 

cc  remediorum  genere,  atque  hoc  solo  usus, 
morbum  semper  me  fugasse  testor.”  Primo 
certe  aspectu  mirum  videatur  auxilia  naturae 
adeo  diversae,  suo  quodque  tempore,  in  mani¬ 
bus  medicorum  diversorum  tantum  profuisse. 
Quaenam  hujus  rei  ratio  reddi  possit  ?  Cincho- 
na,  praeparata  ex  ferro,  oxydum  zinci,  nitras  ar¬ 
genti,  sulphas  et  ammoniaretum  cupri,  arsenici 
solutiones,  myrrha,  opium,  cardamines  flores, 
digitalis  purpurea,  purgantia  omnigena,  anti- 
spasmodica,  aliaque  fere  innumera  medicamen¬ 
ta,  prout  cuique  responderint,  vel  placuerint, 
variis  temporibus,  pari  tamen  fructu,  adhibita 
sunt.  Aliis,  aura  electrica  et  balneum  ex  aqua 
frigida  bene  cesserunt,  plurimis  interim  et  lau¬ 
datissimis  praesidiis  incassum  ministratis.  Alii 
contra  exempla  choreae  libere  recensuerunt, 
ubi  nulla  medendi  ratio  per  se  quidquam  profi¬ 
ceret  :  ex  quibus  unum  alvi  purgantia,  cui  vi¬ 
num  et  roborantia  potius  nocuissent,  ad  sanita¬ 
tem  perduxerunt :  ait  rum  purgantibus  exaspe¬ 
ratum,  vino  et  cortice  cinchonae  sanatum  est. 

Doctor  Reeve  *  intra  sexdecim  annos  se  ebo¬ 
rea  laborantium  xxxv  vidisse  narrat.  Horum 
omnes  ad  unum  sub  omnigena  curandi  ratione, 
a  vehementissimo  pariter  atque  insulsissimo, 
aut,  ut  visum,  inertissimo  asque  revaluisse. 

Ex  his  et  similibus,  quis  modus  curationis 
deduci  potest  ?  aliudve  ex  alio  remedio  tentan- 
dum  erit,  donec  curationem  effectam  forte  for¬ 
tuna  reddamus  ?  Huic  utique  modo  parum  inest 
artis,  neque  augenda  erit  quas  libet  ars,  nisi 
funditus  excogitamus,  quo  pacto  hasc  aut  illa 
mutatio  fieri  quivisset,  unde  pendeat,  qua  de¬ 
mum  ope  superanda  sit.  Actiones  vivi  homi¬ 
nis  regulares  ab  aequilibrio  inter  compagines 
vasculorum  et  nervorum  pendere  (ut  dictum 
fuit)  facile  patebit :  quomodo  harum  altera  casu 
praeponderans  aequilibrium  hoc  evertere,  actio¬ 
nes  abnormes  inducere  contendet.  Effectus 
vero  aliquis  non  tollitur,  nisi  causa  sublata ; 
neque  si  (quod  volui)  in  causis  choreas  senten¬ 
tiam  dilucide  explanavi,  in  obscuro  erit,  quod 

*  Edinburgh  Med.  and  Surg.  Journal,  vol.  viii.  p.  315. 

ultra  fieri  debebit.  Vermes  #,  sordes  ve  alvum 
vexantes  prius  amovendae  sunt,  quam  mala 
quid  levari  sustineant ;  hocque  submuriate  hy- 
drargyri,  aloe,  saepiusque  alvum  movendo,  com¬ 
mode  fieri  decet  :  nullo  enim  in  morbo  quid 
melius  cessurum  speremus,  dum  irritamenta  in- 
terim  in  viis  (ut  dicunt)  primis  servata  sint 
Quod  si  dentitio  has  distentiones  spasticas  mo¬ 
verit,  tum  ferro  gingivas  liberaliter  incidere, 
alvumque  penitus  expurgare,  morbum  solvet. 
Quando  vis  contra  capiti  illata  tales  motus  ex¬ 
citaverit,  tum  chirurgus  ante  vocetur,  quam  sig. 
norum  allevamenti  aliquantillum  sperandum  sit. 

Chorea,  febrem  aliam  ve  nervosi  generis  irri¬ 
tationem  diutius  productam  excipiente,  praesi- 

*  Voyez  1’Observation,  par  M.  Siblot,  Journal  de  Medecine,  Juillet, 
1783,  in- 12.  tom.  lx.  p.  22. 

•}•  “  Le  besoin  des  purgatifs  se  declare  par  une  lourdeur  epigastrique, 
“  et  une  tension  incommode  des  hypocondres  et  de  l’abdomen.  La  pre- 
“  sence  des  saburres  dans  la  cavite  intestinale  s’annonce  par  la  fetidite  de 
“  1’haleine,  par  la  langueur  des  digestions,  symptomes  infaillibles  d’une 
“  diminution  des  propriet  >s  vitales  de  1’organe  qui  les  accomplit,  par  des 
41  selles  de  mauvaise  qualite,  par  1’embarras  des  fonctions  du  foie,  de  la 
44  rate,  du  mesentere,  en  un  mot,  par  la  diathese  gastrique  universelle.” 
J.  L.  Alibert,  Nouveaux  Elemens  de  Therapeutique  et  de  Matiere  Me¬ 
dicale,  p.  271.  3eme  editio»,  tom.  lier  a  Paris,  1814. 

dia  nobis  aliter  adhibenda  sunt.  Praeter  libe¬ 
ram  ex  alvo  sordium  (a  motus  contractilis  sui 
defectu)  inibi  contractarum  expurgationem, 
praeterque  curiosam  explorationem  ne  dentes 
has  corpori  turbas  sustineant ;  hirudines  (pro 
aetate  pueri,  et  si  hirudines  non  acquiri  pos¬ 
sunt,  cucurbitulae  cruentae  a  nobis  petitae  sunt) 
cervicibus  posterioribus  admovendae  sunt ;  post¬ 
quam  sanguinis  satis  effluxerit,  ibi  emplastrum 
meloes  vesicatorii  superimponi  oportebit.  Quod 
si  alteruter  artuum  inferiorum  corripiatur,  idem 
supra  coxam  fieri  debere  judico.  Neque  mi¬ 
nus  linimentum  ex  oleo  terebinthinae  cum  oleo 
oleae  Europese,  vel  linimentum  ex  camphora, 
vel  linimentum  ex  olei  succini  purissimi  uncia 
cum  tincturae  opii  semuncia  compositum,  per 
totam  aegri  spinam  vesicatorio  jam  illaesam,  in¬ 
fricare  :  hoc  est,  remedia  originibus  nervorum, 
unde  in  musculos  jactatos  proficiscuntur,  quam 
proxime  admovere. 

Quanquam  hac  ratione  aliquamdiu  perseve¬ 
ravimus,  conatus,  aliquibus  in  exemplis  frustra- 

ri  possunt,  morbo  scilicet  cum  fatuitate  usque- 
dum  subsistente.  Cum  hoc  accidat,  remedia 
adversus  caput  dirigenda  sunt,  ab  effectibus* 
enim  cavendum  est  quam  jam  dicti  multo  mi¬ 
nus  imperii  patientibus.  Temporibus  hirudi¬ 
nes,  capiti  vesicatoria  accommodentur  ;  vigor 
simul  corporis  universi  sustineatur :  atque  sic 
pertinaciter  insistendo,  effectus,  ut  puto,  supe¬ 
rare  valebimus,  qui  sub  curatione  vulgatiore 
medicos  nonnullos  mire  torserunt,  et  nonnun- 
quam  in  mortem  desierunt.  Alexandro  Tral¬ 
liano  notatur :  “  Si  igitur  ex  superioribus  par- 

tibus  quaedam  affectae  fuerint,  nempe  oculus, 
<c  nasus,  aut  lingua,  aut  quaedam  in  facie,  con- 
*c  stat,  quod  ipsum  cerebrum  habeat  morbum, 
<c  iliique  primario  succurendum  sit :  si  ergo 
cc  nulla  ex  praedictis  partibus  sensu  aut  motu 
u  aut  utroque  laesa  fuerit,  necesse  est  spinalem 
iC  medullam  laborare,  aut  aliquem  nervorum  ex 
“  ipsa  prodeuntium  affectum  esse  statuere.  At- 

*  “  Pueri  et  puellae  a  natu  usque  ad  pubertatem  interdum  membris 
“  capti  sunt ;  verum  horum  valetudo  vel  semper  fuit  infirma,  vel  crebris 
“  distentionibus,  accessionibusve  epilepticis,  aut  chorea  Sancti  Viti  con- 
“  quassata.”  Heberden.  Commentarii,  p.  287. 

6C  tendito  igitur  diligenter,  quae  sit  pars  affecta, 
“  et  unde  initium  trahit,  aut  a  qua  vertebra  id 
6C  aut  nervo  recipiat,  atque  illi  curationem  adhi- 
“  beto  :  non  autem,  ut  vulgo,  symptomatibus 
“  tantum  obsistito  V5  Debilitas,  ipsissima  quo- 
rundam  medicorum  larva,  sanguinem  ex  parti¬ 
cula  corporis  aliqua  nunquam  prohibebit ;  ubi 
quidem  sanguinis  missio  criminata  fuerit,  ab  ef¬ 
fectibus  scilicet  noxiis  eam  subsequentibus,  in¬ 
venietur  adeo  large  adhibita  fuisse,  ut  corpus 
totum  infirmaverit*  Quis  vero  gentium  non 
notavit  commoda  ab  octo  decemve  hirudinibus, 
genu  morboso  admotis,  et  hoc  cum  febricula 
aegrum  citissime  consumeret  ?  Quis  tamen  me¬ 
dicus,  simili  in  casu,  sanguinem  e  brachio  de¬ 
tracturus  sit  ?  quidve  secuturum  jure  suspicare¬ 
tur  ?  Hoc  fundamento  nititur  sanguinis  missio, 
qua  proprie  in  chorea  uterer:  atque  si  ex  uti¬ 
litate  curationis  supra  praecepte  in  aliis  convul¬ 
sionibus  t  rationes  deducere  aequum  sit,  tunc 
utique  eandem  in  chorea  recte  et  tuto  usurpa¬ 
bo. 

*  Lib.  1.  Cap.  xvi.  p.  88. 

f  Vide  Dr  John  Clarke’s  Commentaries,  p,  10Q. 

Medicis  antiquioribus  fortunate  cesserat  hsec 
curatio,  sed  neque  rationes  quibus  innisi  sint, 
neque  quorsum  sanatio  laborantium  referenda 
esset,  memorias  tradiderunt.  Bisset,  anno  sa¬ 
lutis  mdcclxvi  qui  scribebat,  in  morbo  pervica¬ 
ciore  vesicatorium  pone  cervicem  in  primis, 
postea  super  os  sacrum  usui  commendabat,  di- 
citque  non  inutile  esse  posteriores  cervices  et 
spinam  spiritu  vini  camphorato  fovere  auroris 
singulis  :  adjecit  tamen,  “  I  cannot  conceive  on 
cc  what  principle  some  eminent  physicians  re- 
“  commend  repeated  blood-letting  and  purging 
<c  in  this  disease  ;  which  partakes  of  the  nature 
“  of  a  palsy,  and  is  most  incident  to  young 
“  girls  ;  and  am  inclined  to  believe,  that  some 
“  cases  of  it  that  have  become  exceeding  obsti- 
cc  nate,  and  of  very  long  duration,  have  been 
<c  rendered  so  by  that  unaccountable  prac- 
cc  tice  V’  Neque  quibus  ex  causis  vesicato¬ 
rium  et  fricationem  se  mandasse  ulterius  decla¬ 
rat.  Mihi  sane  fundamentum  curationis  illud 
fuerit,  molem  sanguinis  vascula  ista  ultra  natu- 

,  *  *  Medical  Essays  and  Observati ons,  p.  172. 

ram  dilatata  adeuntis  et  complentis,  talemque 
sui  cumulum  in  iis  contrahentis,  utut  nervorum 
origines  irritant,  motiones  spasticas  cieant,  im¬ 
minuere.  (Hoc  autem  dissectio  causam  esse 
demonstravit,  experimenta  vero  efficere  posse 
ostenderunt  *.)  Sanguine  detracto,  moles  ejus¬ 
dem  in  loco  minuitur  ;  vesicatoriis  et  frictioni¬ 
bus  vascula  ut  sese  contrahent,  nec  ideo  am¬ 
plius  turgeant,  stimulantur :  unde  causa  subla¬ 
ta,  effectus  evanescunt,  atque  salus,  laborum 
corona,  tentamina  beat. 

Torpor  ventris  sa?pe  tantus  est,  ut  primo  sta¬ 
ti  m  intuitu,  quantum  varii  medici  purgantium 
acriorum  se  praebuisse  testati  sunt,  miraculum 

*  Vir  ingeniosus,  Jacobus  Sanderxus,  qui  summa  laude  Edinburgi 
medicinam  facit,  mihi  animum  initio  impulit  ad  eam  spasmorum  ratio¬ 
nem  et  curationem  amplectendam,  quam  in  hoc  opusculo  protuli.  Ne¬ 
que  sane  iis  unice  innixus  sum,  quae  aut  praelectionibus  auditis  didice¬ 
rim,  aut  ratioeinando  judicaverim  :  quibus  haud  contentus,  cadavera 
spasmis  absumptorum 'incisa  perscrutatus  sum.  Quinetiam,  ne  effectibus 
pro  causis  habitis,  me  fallerem,  effeci  ut  irritamentis  admotis,  canes  et 
equi,  prius  integerrima  valetudine  usi,  convellantur  :  quorum  corporibus 
introspectis,  .fontes  nervorum,  qui  artus  rigentes  aut  convulsos  adirent,  va¬ 
sis  praeter  naturam  intumentibus  scatere  reperi  :  quam  ipsissimam  spe¬ 
ciem  eaedem  generis  nervosi  partes,  alicui  distentione  aut  rigore  nervo¬ 
rum  interempto,  exhibent. 

videatur ;  attamen  cum  plenius  cogitemus  unde 
intestina  motum  proprium  accipiant,  atque 
hunc,  ut  decet,  a  nervis  oriri  concedatur,  tunc 
omnem  functionum  turbationem,  quae  accesse¬ 
rit  in  nervos,  referri  oportebit :  ipse  quidem  al¬ 
vum  vehementer  contractam,  per  vesicatorium 
atque  hirudines  spinae  admotae  resolutam  vidi, 
postquam  purgantia  omnigena  frustra  devorata 
fuissent.  Verba  Alibertii  praeclara  neutiquam 
praetermitto :  66  Les  purgatifs  n’ont  point  une 
cc  propriete  absolue  sur  Feconomie  animale  $ 
cc  leurs  effets  sont  relatifs,  non-seulement  a  leurs 
“  doses,  mais  encore  au  degre  de  la  susceptibi- 
“  lite  nerveuse  du  conduit  intestinal  V* 

Sententias  hasce  meas  auctoritas  non  desti¬ 
tuet,  si  conclusiones  de  partium  conditione, 
quam  ars  anatomica  ostenderit,  deducere  aequum 
est :  utique  si  his  rationibus  insistendo,  morbus 
in  sanitatem  mutatus  sit. 

*  Nouveaux  Elemens  de  Tlierapeutique  et  de  Matiere  Medicale, 
p.  270.  tom.  ler. 

De  temporibus,  roborantibus  (seu  tonieis) 
accommodatis  omnino  silui,  quum  segri  condi¬ 
tio,  ut  decet,  curantis  attentionem  in  quodcun¬ 
que  sanitatem  optime  restituat,  ipsa  direxerit. 

APPENDIX. 


fjjui  sequuntur  novem  aegroti,  feliciora  uti 
exempla  a  Doctore  Jacobo  Hamilton  in  libro 
suo  aestimabile  de  Purgantium  Utilitate  exhibita 
sunt. 


Names. 

Age. 

Admitted. 

Discharged. 

State. 

Wra,  Sinclair,  ... 

10... 

1S02.  Aug.  2.  ... 

1802.  Aug.  8  ... 

Cured. 

Eliz.  Laurie, . 

14... 

1803.  Sept.  12  ... 

1 803.  Sept.  27  ... 

Cured. 

Tho.  Wylie, . 

9  ... 

Dec.  28  ... 

1804.  Jan.  7  ... 

Cured. 

Da.  Anderson,  ... 

8  ... 

1804.  Dec.  5  ... 

Dec,  27  ... 

Cured. 

Anne  Ross, . 

10... 

1805.  Mar.  2  ... 

1805.  Apr.  17  ... 

Convalescent. 

Eliz.  Webster,  ... 

9  ... 

Apr.  25  ... 

June  11  ... 

Cured. 

Eliz.  Webster,  ... 

10... 

1806.  Feb.  3  ... 

1806.  Feb.  13  ... 

Cured. 

Nelly  Parker,  ... 

12... 

1811.  Apr.  8  ... 

1811.  Jun.  18  ... 

Relieved. 

James  Palmer,  ... 

10... 

1814.  Xiov.  1  ... 

1815.  Jan.  25  ... 

Cured. 

Curationes  horum  novem  diligentius  rele¬ 
gendo,  quatuor  inveniemus  vinum  liberaliter 

assumpsisse,  cujus  effectus  in  morbum  curan¬ 
dum  aliis  judicandum  relinquo.  Neque  aliis 
cerevisia  austerior,  (Porter),  carnes  bubulae, 
immo  ferri  quoque  compositio  quaedam  haud 
negata  est.  Notare  solum  habeo,  quod  haec 
exempla  a  vermibus,  sordibus  cumulatis,  aliisve 
in  alvo  irritamentis,  pependisse  oportuit :  ete¬ 
nim  si  dentitione  pependisset,  gingivarum  sca¬ 
rificatio  satis  fuisset,  dum  purgantia,  quotquot 
in  materia  medica  recensentur,  frustra  devo- 
rassent.  Si  morbus  iterum  ab  irritatione  circa 
nervorum  originem  supervenisset,  quam  mini¬ 
me  aut  tonica  aut  roborantia  malum  solvere  va¬ 
luissent,  antequam  causa  morbi  efficiens  ablata 
esset,  manifestius  est,  quam  quod  verbis  hic 
egeat. 

Subsequentia  novem  quoque  exempla  a  Doc- 
tore  Wiiight  *  per  zinci  flores  (oxidum  zinci) 
tractata  fuerant ;  medicamentum,  scilicet  mul¬ 
tis  annis  in  valetudinario  Bristoliensi,  cui  me¬ 
dicus  proficiebatur  ille,  usurpatum. 

*  Memoirs  of  tlie  Medical  Society  of  London,  vol.iii.  Appendix,  p.  567. 

Narnes. 

Age. 

Admitted. 

Discharged. 

State. 

Job  Marshall,  ... 

8  ... 

1784.  Feb.  2  ... 

1784.  May  19  ... 

Cured. 

Wm,  Stadden,  ... 

13... 

1785.  Jan.  24  ... 

1785.  Feb.  5  ... 

Cured. 

Mary  Brighton, 

11... 

Mar.  10  ... 

Apr.  9  ... 

Cured. 

Tho.  Mathews,... 

16... 

Mar.  14  ... 

Apr.  11  ... 

Cured. 

Improper.  The 

Mary  Gardner,... 

9-§... 

May  9  ... 

May  19  ^ 

particular  rea- 
son  not  speci- 
fied. 

Eliz.  Jones, . 

17... 

1786.  Nov,  9  ... 

1787.  Feb.  5  ... 

Cured. 

Mary  Higgens, . . . 

14... 

1788.  June  2  ... 

1788.  June 23  ... 

Relieved. 

W.  Phillips, . 

15... 

Jtine  5  ... 

Scpt*  0  •  • « 

Cured, 

W.  Haycock,  ... 

12... 

July  11  ... 

Aug.  16  ... 

Cured. 

Inde,  doctissimos  inquit,  viderentur  flores 
zinci  saepius  profuisse :  alio  tamen  loco  aegros 
duos  narrat,  quorum  alter  opio  et  camphora,  al¬ 
ter  vero  balneo  frigido,  et  decocto  corticis  cin- 
chonse  sanatus  est ;  zinci  floribus  antea,  sed  in¬ 
cassum  adhibitis. 

Haec  inter  exemplaque  Hamiltonii,  discri¬ 
men  aliquod  intercessisse  manifestum  puto  :  ne¬ 
que  animo  meo  vel  scrupulus  haeret  dubitatio¬ 
nis,  quin  ratio  utraque,  prout  morbus  sibi  ortus 
sit,  seque  profecerit. 

>  \ 

Hic  quidem  abs  re  non  forsan  longe  esset, 
adnotare,  vitae  genus  segro  consuetum  animad- 

versione  mereri.  Victu  ex  animalibus,  mihi 
videtur,  aere  puro,  exercitatione  crebra  uten¬ 
tes,  alios  afficientur,  quam  herbis  arescentibus, 
victu  farinaceo  vitam  aegre  tolerantes  :  quod 
me  saltem  judice,  rationem  diversorum  reme¬ 
diorum  eodem  in  morbo  proficientium,  reddere 
posset. 


FINIS. 


